Alisher Qodirov o‘zbek tilini keng qo‘llaniladigan, zamonaviy taraqqiyotga uyg‘un tilga aylantirishga va'da berdi

«O‘zbek tili keng qo‘llaniladigan, zamonaviy taraqqiyotga uyg‘un tilga aylanishi uchun huquqiy asoslar kuchaytiriladi.
 Bunda:
O‘zbek tilini bepul o‘rgatish kurslari uchun subsidiyalar ajratiladi», – deyiladi nomzod saylovoldi dasturidagi «Ijtimoiy adolat, qadriyatlarga hurmat va fuqaro erkinliklarini ta'minlash sohasida» nomli bandda.
Alisher Qodirov saylovoldi dasturidagi ushbu bandda milliy urf-odat, an'analar, shakllangan qadriyatlarga hurmatsizlik uchun javobgarlik joriy qilishini ham ma'lum qilgan.
Unga ko‘ra, O‘zbekiston Konstitutsiyasi milliy urf-odatlar, an'ana va xalqimizda shakllangan qadriyatlarga nisbatan hurmatsizlik uchun ma'muriy javobgarlikka doir normalar bilan to‘ldiriladi.
Nomzodga ko‘ra, u prezidentlikka kelgan taqdirda «Islom dini — ma'rifat manbai» davlat dasturi qabul qilinadi, shuningdek, mamlakatda so‘z erkinligi va jamiyatni demokratlashtirish ham izchil davom ettiriladi.
50 ming ovoz jamlagan murojaat bo‘yicha prezidentning OAVda shaxsan munosabat bildirishiga oid tizim yaratiladi», – deyiladi jumladan Qodirovning saylovoldi dasturida.